Noteikumu projekts 23-TA-1981
Izdrukāts 29.07.2026. 22.23 - 1.0 Redakcija
Noteikumu projekts 23-TA-1981
Izdrukāts 29.07.2026. 22.23 - 1.0 Redakcija
Noteikumi par izdevumu, kas saistīti ar patērētāju kolektīvajām prasībām, pieļaujamo apmēru un izdevumiem, kuri nav atlīdzināmi
Izdoti saskaņā ar Patērētāju tiesību aizsardzības likuma 26.33 ceturto daļu
· 1. Noteikumi nosaka ar patērētāju kolektīvo prasību saistīto izdevumu pieļaujamo apmēru, kā arī izdevumus, kuri nav atlīdzināmi.
· 2. Uzvarējušajai pusei ir tiesības atgūt izdevumus, kas tai radušies saistībā ar patērētāju informēšanu konkrētās kolektīvās prasības ietvaros.
· 3. Kvalificētajai institūcijai un ražotājam, pārdevējam vai pakalpojumu sniedzējam tiesvedības laikā, kamēr nav pabeigta lietas izskatīšana pēc būtības, ir tiesības lūgt tiesu ar gala nolēmumu uzlikt pienākumu otrai pusei atlīdzināt izdevumus, kas tai radušies saistībā ar kolektīvo prasību:
· 3.1. kvalificētajai institūcijai - izdevumus par patērētāju informēšanu konkrētās kolektīvās prasības celšanas un vešanas procesā;
· 3.2. ražotājam, pārdevējam vai pakalpojumu sniedzējam – izdevumus saistībā ar patērētāju informēšanu, kas tam uzlikta par pienākumu ar tiesas nolēmumu.
· 4. Tiesa, pieņemot gala nolēmumu, izvērtē izdevumu pamatotību, atbilstoši šiem noteikumiem.
· 5. Par pamatotiem uzskatāmi izdevumi, kas atbilst šādam pieļaujamam apmēram:
· 5.1. kvalificētajai institūcijai informēšanas pasākumi - maksimāli 6 000,00 euro;
· 5.2. ražotājam, pārdevējam vai pakalpojumu sniedzējam informēšanas pasākumi – maksimāli 500,00 euro.
· 6. Par neatlīdzināmiem izdevumiem ir uzskatāmi šādi izdevumi:
· 6.1. izdevumi, kas radušies saistībā ar patērētāju informēšanu ārpus konkrētās kolektīvās prasības;
· 6.2. ražotājam, pārdevējam vai pakalpojumu sniedzējam informēšanas pasākumi, kas nav uzlikti par pienākumu ar tiesas nolēmumu;
· 6.3. izdevumi, kas nav vērsti uz patērētāju sasniegšanu maksimāli efektīvā un vienlaikus ekonomiski pamatotā veidā.
Informatīva atsauce uz Eiropas Savienības direktīvām
· Noteikumos iekļautas tiesību normas, kas izriet no Eiropas Parlamenta un Padomes 2020. gada 25. novembra Direktīvas (ES) 2020/1828 par pārstāvības prasībām patērētāju kolektīvo interešu aizsardzībai un ar ko atceļ Direktīvu 2009/22/EK.

